Twee mans verdrink in Oos-Kaap, een gered | Maroela Media
Kapt. Mali Govender, polisiewoordvoerder, het aan Maroela Media gesê die Port Alfred-polisie is omstreeks 10:40 na West Beach ontbied nadat twee mans, albei in hul 20's, in die moeilikheid beland het toe hulle gaan swem het.
"Een man is op die toneel dood en die ander een is gered en na 'n plaaslike hospitaal geneem. Na wat verneem word, is sy toestand stabiel," het sy gesê.
Die ander verdrinking het omstreeks 13:30 in die kusdorpie Kasouga, tussen Port Alfred en Kenton on Sea, plaasgevind. Die oorledene is 'n 65-jarige man.
Die polisie doen geregtelike doodsondersoeke.
En ook een vandag in Jeffreysbaai. Die pa het die oupa en sy 2 dogters gered en in die proses het hy verdrink. So hartseer vir die families. Ek sê altyd ek wil nooit verdrink/versmoor/verbrand nie. Ek dink dit is die wreedste manier om te kan sterf….
Berigskrywer, beteken 'verdrink' nie fataal nie? Help my reg as ek verkeerd is maar dit is die indruk waaronder ek is. So, korrigeer indien die veronderstelling nie reg is nie.
Die berig maak dit duidelik dat slegs een man verdrink het. die ander een is gered.
Skuus Phillip, weer lees het dit duidelik gemaak dat daar 3 mense betrokke was in twee afsonderlike gevalle. Miskien vinnig gelees maar beslis ook nie baie duidelik gestel nie. Ek besef egter nou dat dit tog geskryf is soos jy sê.